Mesto Trnava – Mestský úrad v Trnave

Trnavská bežecká trilógia
na prelome starého a nového roku 2006 / 2007,
súčasť Trnavských dní telesnej kultúry

* 27. ročník ZIMNÉHO BEHU ZDRAVIA   (26. decembra 2006)

* 20. ročník TRNAVSKÉHO NOVOROČNÉHO BEHU   (1. januára 2007)

*   8. ročník TROJKRÁĽOVEJ ŠESTKY   (6. januára 2007)

Usporiadateľ: Mesto Trnava
Spoluorganizátori: Kalokagatia – centrum voľného času, atletické kluby AŠK Slávia a ŠAK SPŠ, Trnavský olympijský klub 

Zimný beh zdravia: utorok 26. decembra 2006 o 11.00 h; Mestský športový areál Slávia, Ulica Jána Hajdóczyho, Na rybníku; trate 3 a 10 km – bez rozdielu kategórií; vecné ceny (venuje ich mesto Trnava) sa budú rozdeľovať medzi štartujúcich tombolovým spôsobom – ide o oslavu vianočných sviatkov v maratónkach; prezentácia sa začne o 10.00 h v  budove atletického klubu AŠK Slávia.

Trnavský novoročný beh – O pohár primátora mesta Trnavy: pondelok 1. januára 2006 o 14.00 h; okruh na Hlavnej ulici – pešej zóne, štart a cieľ pri Knižnici Juraja Fándlyho, obrátka pri mestskej radnici; trate 1 km (žiačky a žiaci),  6  km  (muži do 39 rokov – Memoriál Ladislava Kmeča, spoluzakladateľa pretekov, muži nad 40, nad 50, nad 60, ženy do 34 rokov, nad 35); vecné ceny (venuje ich mestský magistrát) čakajú na troch najrýchlejších v každej vekovej kategórii a  v  absolútnom poradí mužov i  žien; odmena pre najstaršieho a  najmladšieho bežca; vecné ceny trom najoriginálnejšie oblečeným bežcom; tombolové žrebovanie cien spomedzi všetkých štartujúcich; prezentácia od 12.30 do 13.30 h v priestoroch Kalokagatie – CVČ na Streleckej 1 (pri hlavnej bráne Mestského futbalového štadióna Antona Malatinského).

Trojkráľová šestka: sobota 6. januára 2007 o 11.00 h; Mestský športový areál Slávia, Ulica Jána Hajdóczyho, Na rybníku; trať 6 km – bez rozdielu kategórií; vecné ceny (venuje ich mestský magistrát) aj tentoraz sa budú rozdeľovať medzi bežcov tombolovým spôsobom; prezentácia sa začne o 10.00 h. Na záverečnom podujatí Trnavskej bežeckej trilógie budú odmenení víťazi celého seriálu.

Informácie: Mesto  Trnava,  Mestský  úrad  v  Trnave,  Trhová  3 – odbor vzdelávania, referát telesnej kultúry a  športu (Mgr. Jaroslav Lieskovský, tel. 033 / 59 06 129; e-mail: lieskovsky@trnava.sk. 
Poznámka: Účastnícky vklad sa neplatí, budete naši športoví hostia.

                                                                         Na Vašu účasť sa tešia USPORIADATELIA